Diari Oficial de la Generalitat Valenciana


Sumari del DOGV 7510, del 22-04-2015 (2015/3566)

RESOLUCIÓ de 17 d'abril de 2015, del secretari autonòmic d'Economia i Ocupació i director general del Servof, per la qual s'autoritza un ajust de dotacions entre línies de subvenció genèriques del capítol IV, Transferències Corrents, del subprograma 322.51, Foment d'Ocupació, per import d'un milió cinc-cents mil euros (1.500.000,00 euros). Expedient número 31.004/15
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7510

Data del DOGV
:   22-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3566


Data del document
:   17-04-2015

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 17 d'abril de 2015, del secretari autonòmic d'Economia i Ocupació i director general del Servof, per la qual s'autoritza un ajust de dotacions entre línies de subvenció genèriques del capítol IV, Transferències Corrents, del subprograma 322.51, Foment d'Ocupació, per import d'un milió cinc-cents mil euros (1.500.000,00 euros). Expedient número 31.004/15 [2015/3566]  
La Llei 8/2014, de 26 desembre, de Pressupostos de la Generalitat per a l'exercici 2015, va aprovar el pressupost del Servof, en el qual s'inclouen en l'annex de transferències corrents, en el subprograma 322.51, Foment d'Ocupació, entre altres, les línies de subvenció genèriques T2941, «Ocupació pública i desenrotllament local», i la T2240, «Ocupació amb discapacitat i inclusió social i colectius amb dificultat», finançades en part pel Fons Social Europeu (FSE) POCV 2014-2020.  
L'elaboració del pressupost per a l'exercici 2015 es va realitzar basant-se en la definició inicial de les operacions proposades dels programes operatius regionals del Fons Social Europeu 2014-2020.  
Com a conseqüència de les observacions realitzades en l'informe dels servicis de la Comissió Europea, i davant de les dificultats d'implicar les entitats locals en la realització de projectes que presenten altes taxes d'inserció laboral estable, la Subdirecció General de Planificació i Coordinació proposa minorar l'aportació, per import d'1.500.000,00 euros, cofinançada pel FSE, consignada en la línia de subvenció genèrica T2941, «Ocupació pública i desenrotllament local», incrementant pel mateix import la dotació de la línia T2240, «Ocupació amb discapacitat i inclusió social i colectius amb dificultat», del subprogama 322.51, Foment d'Ocupació, amb l'objectiu de reforçar el programa d'incentius a la contractació per a colectius amb especials dificultats d'inserció, tot això dins del mateix eix i la mateixa prioritat d'inversió.  
Vistos els informes favorables de la Direcció General de Projectes i Fons Europeus de data 30 de març de 2015, de la Intervenció Delegada en el Servof de data 14 d'abril de 2015, i tenint en compte el que disposen els articles 44 i 49 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, els articles 18 i 21 de la Llei 8/2014, de 26 de desembre, de Pressupostos de la Generalitat per a l'exercici 2015, el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servof, i l'Orde de 22 de març de 2005, per la qual es regula el procediment de gestió del pressupost de la Generalitat Valenciana, resolc:   
  
Autoritzar un reajustament en les dotacions de les línies de subvenció genèriques del capítol IV, Transferències Corrents, del subprograma 322.51, Foment de l'Ocupació, finançades pel Fons Social Europeu, que es detalla a continuació:  
  
Aplicacions pressupostàries de gasto que disminuïxen: Import:  
38.38.73.5136.12387.0 Línia T2941 1.500.000,00 -  
  
Aplicacions pressupostàries de gasto que augmenten: Import:  
79.37.61.6343.01042.3 Línia T2240 1.500.000,00 -  
  
València, 17 d'abril de 2015.- El secretari autonòmic d'Economia i Ocupació i director general del Servof: Fernando Díaz Requena.